Radu caută să ajute oamenii atât la nivel individual, cât și la nivel de echipă să se descopere pe ei și pe cei din jurul lor și să își construiască o personalitate puternică, echilibrată și fericită.

A studiat Managementul și Comunicarea în Afaceri la București ca mai apoi, condus de dorința sa de a susține și a ajuta oamenii, să ajungă în cealaltă parte a planetei, în Statele Unite ale Americii, pentru a se specializa în Coaching și Training.

Experiența din America i-a adus certificarea internațională în NLP (Programare Neuro Lingvistică) ca Trainer și Master Coach, ce a completat cunoștințele sale anterioare în tehnici precum Emotional Freedom și Gestalt Therapy.

Activitatea sa profesională în training și coaching s-a concretizat în livrarea de programe de educație și dezvoltare în People Management, Comunicare, Customer Service și Leadership - cu rezultate recunoscute de clienți din zone de IT, Finance and Banking, Retail, Customer Care, BPO.

În prezent, Radu continuă să învețe și să aprofundeze studiile sale despre personalitatea umană prin Roya Personality and Counselling Techniques, ce i-au oferit o perspectivă cu totul unică asupra oamenilor și a interacțiunilor umane.

Toată această experiență s-a tradus în obținerea sigiliului de peste 10.000 de ore de practică în Coaching și Training.